Αρθροσκόπηση ποδοκνημικής
 Διαγνωστική αρθροσκόπηση κατόπιν εμμονής συμπτωμάτων και εξάντλησης των άλλων μη επεμβατικών διαγνωστικών εξετάσεων Η πρόσθια οστική ή μαλακών μορίων πρόσκρουση (σύνδρομο του ποδοσφαιριστή*) Οστεοχόνδρινα ελλείμματα Η αρθρόδεση της ποδοκνημικής Αφαίρεση ελεύθερων οστεοχόνδρινων σωματίων Θυλακίτιδα ποδοκνημικής αρθρώσεως Σύνδρομο έξω πλάγιας πρόσκρουσης ή έξω πλάγιο μηνισκοειδές σύνδρομο Σύνδρομο πρόσκρουσης συνδέσμωσης Σύνδρομο οπίσθιας πρόσκρουσης, ανάλογα με την περιοχή που βρίσκεται η θυλακίτιδα ή και ο ουλώδης ιστός, λόγω του τραυματισμού των αντίστοιχων θυλακοσυνδεσμικών στοιχείων* Σύνδρομο του ποδοσφαιριστή: Η οστική πρόσκρουση που αναφέρεται σαν πόδι του ποδοσφαιριστή ή του αθλητή, αφορά το πρόσθιο χείλος της κνήμης ή της γειτονικής περιοχής του αστραγάλου και πρόκειται για οστεόφυτα εκφυλιστικής ή τραυματικής αιτιολογίας. Εμφανίζεται με πρόσθιο πόνο, ιδίως σε ραχιαία κάμψη, κυρίως σε ποδοσφαιριστές και χορευτές. Συνήθως είναι πιο εντυπωσιακά απ’ ό, τι δείχνουν στην ακτινογραφία. Ο χρόνιος πόνος μετά από διάστρεμμα ποδοκνημικής αποτελεί μια αρκετά συχνή παθολογική οντότητα και απασχολεί τον ορθοπαιδικό. Συνήθως ο πόνος εντοπίζεται στην έξω επιφάνεια της άρθρωσης και σπανιότερα στην έσω. Εφόσον ο ακτινολογικός έλεγχος και η αξονική τομογραφία έχουν αποκλείσει τη βλάβη του χόνδρου, η διάγνωση του συνδρόμου πρόσκρουσης μαλακών μορίων είναι η πιο πιθανή αιτία του πόνου. Κυρίως μετά από διαστρέμματα της ποδοκνημικής και ρήξη του πρόσθιου κνημοπερονιαίου συνδέσμου λόγω αναστροφής των χειλέων του συνδέσμου στη φάση επούλωσης, δημιουργείται στην έξω επιφάνεια της ποδοκνημικής μια ευμεγέθης ουλώδης μάζα, η οποία στη φάση κίνησης της άρθρωσης προσκρούει στην άνω έξω επιφάνεια του αστραγάλου και προκαλεί πόνο, κατά κύριο λόγο μετά ή κατά τη διάρκεια της άθλησης. Συνήθως ο ασθενής με σύνδρομο πρόσκρουσης εμφανίζει πόνο στην έξω επιφάνεια της ποδοκνημικής και την κνημοπερονιαία συνδέσμωση, κυρίως μετά από αθλητική δραστηριότητα. Ο πόνος επιδεινώνεται ή αναπαράγεται όταν κλινικά φέρνουμε την άρθρωση σε βίαια inversion. Ο αρθροσκοπικός καθαρισμός της περιοχής και η αφαίρεση του ουλώδους ιστού ανακουφίζει τον ασθενή από τα ενοχλήματα. Σε 17 ασθενείς με σύνδρομο πρόσκρουσης μαλακών μορίων, κυρίως αθλητές με αδυναμία επανέναρξης αθλητικής δραστηριότητας, μετά από αρθροσκοπικό καθαρισμό της περιοχής, οι 16 αθλητές επανήλθαν στις προηγούμενες αθλητικές δραστηριότητες χωρίς ενοχλήματα. Εδώ θα θέλαμε να επιστήσουμε την προσοχή σε περιπτώσεις αθλητών με χρόνιο πόνο στην έξω επιφάνεια της ποδοκνημικής μετά από πολλαπλά διαστρέμματα, όπου η αρθροσκόπηση δεν αποκαλύπτει στοιχεία πρόσκρουσης μαλακών μορίων. Στις περιπτώσεις αυτές είναι πιθανόν ο πόνος να οφείλεται στη χρόνια αστάθεια της άρθρωσης και η θεραπεία πρέπει να είναι η σταθεροποίηση της ποδοκνημικής με αναδίπλωση του έξω πλαγίου. Πιο σπάνια νοσολογική οντότητα αποτελεί η πρόσκρουση του οπίσθιου κνημοπερονιαίου συνδέσμου και η ανεύρεση της βλάβης γίνεται μόνο με εφαρμογή οπίσθιας προσπέλασης για έλεγχο της οπίσθιας έξω περιοχής της ποδοκνημικής. Θεόδωρος Β Γρίβας, Γεώργιος Βλατής, Αθανάσιος Μπαδέκας, Σπυρίδων Δάγκας, Πόδι και Ποδοκνημική, Τόμος Ι, Κεφάλαιο 9, Αρθροσκόπηση Ποδοκνημικής, Ιατρικές Εκδόσεις Χρ. Βασιλειάδης
Η αρθροσκόπηση της ποδοκνημικής είμαι μία επέμβαση με 2-3 πολύ μικρές τομές 4mm, κατά την οποία με χρήση μίκρο-κάμερας ανιχνεύονται, τεκμηριώνονται και θεραπεύονται ενδαρθρικές βλάβες. Η αρθροσκόπηση της ποδοκνημικής αρθρώσεως είναι ανώδυνη και απαιτεί 24ώρη νοσηλεία. Ο χρόνος αποθεραπείας είναι ανάλογος των ενδαρθρικών βλαβών και παρεμβάσεων που θα λάβουν χώρα.